wannaphong/clean_thaiwikipedia huggingface dataset:
# จิระพันธิ์ พุฒซ้อน
จิระพันธิ์ พุฒซ้อน นักกีฬาเรือพายทีมชาติไทย เกิดที่จังหวัดปทุมธานี

ประวัติ
จิระพันธิ์ พุฒซ้อน ชื่อเล่น บอม เกิดวันที่ 8 ธันวาคม พ.ศ. 2536 ที่อำเภอหนองเสือ จังหวัดปทุมธานี เป็นนักวอลเลย์บอลของโรงเรียนหนองเสือวิทยาคม หันมามีใจรักกีฬาเรือพาย ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน

การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ คณะวิทย์การกีฬา วิทย์การกิฬา สถาบันการพลศึกษา วิทยาเขตลำปาง	ลำปางhttp://suphanburigames42.sat.or.th/sportman_des.asp?clickid=1130400069820

บอม ยังเป็นญาติของ เพชรราช พุฒซ้อน อดีตนักวอลเลย์บอลและผู้ฝึกสอนวอลเลย์บอลชายหาดหญิงทีมชาติไทย และ พัทรวาทย์ พุฒซ้อน (นักตบทีมชาติ และโค้ชวอลเลย์บอลชายหาด น้องชายเพชรราช พุฒซ้อน)

รางวัลการแข่งขัน
 ถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร การแข่งขันเรือยาวประเพณี ประจำปี ๒๕๕๖ 
 ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มากกว่า 10 กว่าถ้วย ของแชมป์
 เหรียญทอง 26 มิถุนายน พ.ศ. 2556 เรือยาว 12 ฝีพาย ชาย ระยะ 1000 เมตร
# นันทวัฒน์ แทนโสภา
นันทวัฒน์ แทนโสภา  เดิมชื่อ ยิ่งยง แทนโสภา  เกิดวันที่ 22 กุมภาพันธ์ พ.ศ. 2527 เป็นนักฟุตบอลชาวไทย ในตำแหน่งกองหน้า เคยค้าแข้งในหลายสโมสร อาทิเช่น เพื่อนตำรวจ บางกอกกล๊าส และเชียงราย ยูไนเต็ด'นันทวัฒน์' โอ่ฟิตสมบูรณ์แล้ว นอกจากนี้เขายังเป็นผู้ทำประตูสูงสุดในการแข่งขันเอเอฟซีแชมเปียนส์ลีก ฤดูกาล 2008 โดยยิงได้ถึง 9 ประตูให้กับสโมสรฟุตบอลธนาคารกรุงไทย ปัจจุบันเป็นผู้เล่นและหัวหน้าผู้ฝึกสอนของสิงห์ เชียงราย ซิตี้ ในไทยลีก 3 

 ประวัติ 
นันทวัฒน์ จบการศึกษาจาก โรงเรียนช่างฝีมือทหาร เคยทำหน้าที่ในตำแหน่งกองหน้าให้แก่สโมสรฟุตบอลบางกอกกล๊าส และสโมสรฟุตบอลเพื่อนตำรวจ ในการแข่งขันไทยพรีเมียร์ลีก เดือนเมษายน พ.ศ. 2554 เขาเป็นผู้ทำประตูชัยให้แก่ทีมสโมสรฟุตบอลเพื่อนตำรวจ เมื่อครั้งที่พบกับทีมสโมสรฟุตบอลศรีราชา ซูซูกิ เอฟซี และตั้งแต่ต้นปี พ.ศ. 2555 นันทวัฒน์ได้ย้ายไปอยู่ร่วมกับทีมสโมสรฟุตบอลเชียงราย ยูไนเต็ด และสามารถทำประตูให้แก่ทีมดังกล่าวในรายการต่างรวม 16 ประตู ก่อนที่จะได้รับบาดเจ็บเอ็นไขว้หัวเข่าฉีกในช่วงท้ายฤดูกาล ถึงกระนั้น เขาก็ฝืนใจทำหน้าที่จนสิ้นสุดฤดูกาล และเข้ารับการผ่าตัดในเวลาต่อมา'เชียงราย'เฮ 'นันทวัฒน์' หายเดี้ยงกลับมาซ้อมแล้ว

ครั้งหนึ่ง ได้มีกรณีที่นันทวัฒน์แสดงท่ายั่วยุต่อกองเชียร์ทีมสโมสรฟุตบอลโอสถสภา เอ็ม–150 สระบุรี จนเป็นเหตุให้กองเชียร์ทำการประท้วง โดยทางนันทวัฒน์ได้กล่าวขอโทษต่อกองเชียร์ทีมดังกล่าว และรู้สึกเสียใจต่อเหตุการณ์ที่เกิดขึ้น

 การปรากฏตัวในการแข่งขันเอเอฟซีแชมเปียนส์ลีก 
 #  วันที่  สถานที่  คู่แข่งขัน  คะแนน  ผล1.  12 มีนาคม พ.ศ. 2551  กรุงเทพมหานคร ประเทศไทย  คะชิมะแอนต์เลอส์  1–9  แพ้2.  19 มีนาคม พ.ศ. 2551  ปักกิ่ง ประเทศจีน  ปักกิ่ง กั๋วอัน  2–4  แพ้3.  9 เมษายน พ.ศ. 2551  กรุงเทพมหานคร ประเทศไทย  นามดินห์  9–1  ชนะ4.  23 เมษายน พ.ศ. 2551  ฮานอย ประเทศเวียดนาม  นามดินห์  2–2  เสมอ5.  7 พฤษภาคม พ.ศ. 2551  คะชิมะ ประเทศญี่ปุ่น  คะชิมะแอนต์เลอส์  1–8  แพ้6.  21 พฤษภาคม พ.ศ. 2551  กรุงเทพมหานคร ประเทศไทย  ปักกิ่ง กั๋วอัน  5–3  ชนะ

 การทำประตูในการแข่งขันเอเอฟซีแชมเปียนส์ลีก 
 #  วันที่  สถานที่  คู่แข่งขัน  คะแนน  ผล1.  19 มีนาคม พ.ศ. 2551  ปักกิ่ง ประเทศจีน  ปักกิ่ง กั๋วอัน  2–4  แพ้2.  9 เมษายน พ.ศ. 2551  กรุงเทพมหานคร ประเทศไทย  นามดินห์  9–1  ชนะ3.  9 เมษายน พ.ศ. 2551  กรุงเทพมหานคร ประเทศไทย  นามดินห์  9–1  ชนะ4.  9 เมษายน พ.ศ. 2551  กรุงเทพมหานคร ประเทศไทย  นามดินห์  9–1  ชนะ5.  23 เมษายน พ.ศ. 2551  ฮานอย ประเทศเวียดนาม  นามดินห์  2–2  เสมอ6.  21 พฤษภาคม พ.ศ. 2551  กรุงเทพมหานคร ประเทศไทย  ปักกิ่ง กั๋วอัน  5–3  ชนะ7.  21 พฤษภาคม พ.ศ. 2551  กรุงเทพมหานคร ประเทศไทย  ปักกิ่ง กั๋วอัน  5–3  ชนะ8.  21 พฤษภาคม พ.ศ. 2551  กรุงเทพมหานคร ประเทศไทย  ปักกิ่ง กั๋วอัน  5–3  ชนะ9.  21 พฤษภาคม พ.ศ. 2551  กรุงเทพมหานคร ประเทศไทย  ปักกิ่ง กั๋วอัน  5–3  ชนะ

 เกียรติประวัติ 
 ดาวซัลโว เอเอฟซีแชมเปียนส์ลีก 2008รู้จักแข้งไทยที่เคยคว้าดาวซัลโว "แชมเปี้ยนส์ลีก"
# ฟงดูว์
ฟงดูว์  หรือ ฟอนดูตา  หรือนิยมสะกดว่า ฟองดูว์ เป็นอาหารสวิส อาหารอิตาลี และอาหารฝรั่งเศสชนิดหนึ่ง ประกอบด้วยเนยแข็งละลายกับไวน์ขาวและเครื่องปรุงรส เสิร์ฟในหม้อเคลือบกาเกอลง  ซึ่งตั้งไว้บนเตาแบบพกพา แล้วใช้ส้อมด้ามยาวจุ่มขนมปังลงไปในเนยที่ละลายอยู่นั้นเพื่อรับประทาน ฟงดูว์ได้รับการส่งเสริมให้เป็นอาหารประจำชาติของสวิตเซอร์แลนด์ในคริสต์ทศวรรษ 1930 โดยสหภาพเนยแข็งสวิส  และได้รับการเผยแพร่จนเป็นที่นิยมในอเมริกาเหนือในคริสต์ทศวรรษ 1960

ตั้งแต่คริสต์ทศวรรษ 1950 เป็นต้นมา ได้มีการนำชื่อ "ฟงดูว์" ไปใช้เป็นคำทั่วไปเพื่อเรียกอาหารชนิดอื่นที่มีการจุ่มอาหารลงในของเหลวร้อน ๆ ในหม้อไฟที่ใช้ร่วมกัน ได้แก่ ฟงดูว์ช็อกโกแลต ซึ่งใช้ผลไม้ที่หั่นเป็นชิ้น ๆ จุ่มลงไปในส่วนผสมช็อกโกแลตเหลว และ "ฟงดูว์บูร์กีญอน" หรือฟงดูว์แบบอย่างบูร์กอญ  ซึ่งใช้เนื้อสัตว์ (โดยเฉพาะเนื้อวัว) หั่นเป็นชิ้นพอคำ จุ่มลงในน้ำมันร้อน

คำว่า  เป็นรูปกริยาขยายในอดีตกาล กรรมวาจก เพศหญิง (feminine passive past participle) ของคำกริยาฝรั่งเศส  (แปลว่า "ทำให้ละลาย") ซึ่งในที่นี้ทำหน้าที่เป็นคำนามTrésor de la langue française, s.v. fondre, etymology section B.3.a. ปรากฏหลักฐานการใช้คำนี้เป็นชื่ออาหารเป็นครั้งแรกในภาษาฝรั่งเศสเมื่อปี ค.ศ. 1735 ในตำรา  ของแว็งซ็อง ลา ชาแปล พ่อครัวชาวฝรั่งเศสVincent la Chapelle, Le cuisinier moderne p. 220 และปรากฏครั้งแรกในภาษาอังกฤษเมื่อปี ค.ศ. 1878Oxford English Dictionary, Second edition, 1989; online version November 2010. s.v.
# นกอินทรีทะเลชเต็ลเลอร์
นกอินทรีทะเลชเต็ลเลอร์  คือนกล่าเหยื่อขนาดใหญ่ในตระกูลวงศ์เหยี่ยวและอินทรี และเป็นนกอินทรีชนิดหนึ่งที่มีขอบเขตอาศัยอยู่บริเวณชายฝั่งเอเชียตะวันออกเฉียงเหนือ เหยื่อหลัก ๆ ของมันคือปลาและนกน้ำ โดยเฉลี่ยนกอินทรีชนิดนี้มีน้ำหนักมากที่สุดในโลก ที่ประมาณ 5-9 กิโลกรัม (11-20 ปอนด์) แต่อาจจะเชื่องช้ากว่านกอินทรีฮาร์ปีและนกอินทรีฟิลิปปินในการวัดโดยมาตรฐาน นกชนิดนี้ได้รับการตั้งชื่อตามนักธรรมชาติวิทยาชาวเยอรมันนามว่า เกออร์ค วิลเฮ็ล์ม ชเต็ลเลอร์Steller's Sea Eagle animals.nationalgeographic.com

 สมุดภาพ
# วัดหว่องไท่ซิน
วัดหว่องไท่ซิน สามารถหมายถึง

 วัดหว่องไท่ซิน (ฮ่องกง), วัดที่มีชื่อเสียงในฮ่องกง
 วัดหว่องไท่ซิน (กวางโจว), วัดที่มีชื่อเสียงในกวางโจว
 วัดหว่องไท่ซิน (ไมอามี่), วัดที่มีชื่อเสียงในไมอามี่
 วัดหว่องไท่ซิน (ซิดนีย์), วัดที่มีชื่อเสียงในซิดนีย์
# สนั่น สุธากุล
สนั่น สุธากุล (1 กุมภาพันธ์ พ.ศ. 2500 – 16 พฤษภาคม พ.ศ. 2548) อดีตสมาชิกสภาผู้แทนราษฎรจังหวัดสตูล 3 สมัย

 ประวัติ 
สนั่น สุธากุล เกิดเมื่อวันที่ 1 กุมภาพันธ์ พ.ศ. 2500 เป็นบุตรของนายมนัส กับนางหลำหล๊ะ สุธากุลประวัติผู้สมัคร ส.ส. กรมการปกครอง มีพี่น้อง 8 คน สำเร็จการศึกษาปริญญาตรี การศึกษาบัณฑิต และ ปริญญาโท การศึกษามหาบัณฑิต จาก มหาวิทยาลัยศรีนครินทรวิโรฒ สงขลา (มหาวิทยาลัยทักษิณ ในปัจจุบัน) สมรสกับ นางสุจินธรา สุธากุล มีบุตร 2 คน

สนั่น สุธากุล เสียชีวิตด้วยโรคมะเร็งตับอ่อน เมื่อวันที่ 16 พฤษภาคม พ.ศ. 2548 สิริอายุรวม 48 ปี มะเร็งคร่าชีวิต "สนั่น สุธากูล" อดีต ส.ส.สตูล

 งานการเมือง 
สนั่น ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกติดต่อกันรวม 3 ครั้ง 

ในการเลือกตั้ง พ.ศ. 2548 ลงสมัครรับเลือกตั้งในระบบบัญชีรายชื่อ ลำดับที่ 31 แต่ไม่ได้รับเลือกตั้ง

 สมาชิกสภาผู้แทนราษฎร 
สนั่น สุธากุล ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสตูล สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสตูล สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสตูล สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๕, ๔ ธันวาคม ๒๕๔๔
# ลี่นบีนมี่นต้า
เจ้าฟ้าลิมบิน  หรือ เจ้าฟ้าลีนปีน  ทรงเป็นโอรสของเจ้าชายกะนอง (Kanaung) แต่ถูกทอดทิ้ง จึงต้องดำรงชีวิตเป็นพ่อค้าขายตุ๊กตาอยู่กับยาย ต่อมา ใน พ.ศ. 2422 ทรงออกจากมัณฑะเลย์ไปอยู่ที่ย่างกุ้ง และได้เป็นตุลาการศาลใน พ.ศ. 2424 ที่ทวาย อีกปีถัดมาได้เป็นมโยโอะ (หัวหน้าเมือง) ที่เฮนซาดา แต่ถูกอังกฤษปลดใน พ.ศ. 2426 เนื่องจากเดินทางเข้าไปในรัฐกะเหรี่ยงโดยไม่ขออนุญาตก่อน หลังจากนั้น จึงไปหางานทำในมะละแหม่ง ขณะที่อยู่ที่มะละแหม่งนี้เอง มีผู้แทนของเจ้าฟ้าไทใหญ่มาทูลเชิญให้ไปเป็นผู้นำในการต่อต้านพระเจ้าสีป่อ พระองค์จึงลอบหนีจากมะละแหม่งไปถึงเชียงตุงในเดือนธันวาคม พ.ศ. 2428

อย่างไรก็ตาม สถานการณ์ได้เปลี่ยนแปลงไปเมื่ออังกฤษยึดมัณฑะเลย์ได้ กลุ่มต่อต้านพระเจ้าสีป่อจึงกลายเป็นกลุ่มต่อต้านอังกฤษ มีศูนย์กลางที่เมืองเชียงตุง ประกอบด้วยเจ้าฟ้าไทใหญ่หลายเมือง ในเดือนมกราคม พ.ศ. 2430 อังกฤษได้ส่งทหารไปปราบปราม เกิดการสู้รบอย่างดุเดือด แม้อังกฤษจะรุกไปจนถึงภูกุโจ (Kugyo) แต่ฝ่ายไทใหญ่ก็ยังไม่ยอมแพ้ อังกฤษจึงใช้วิธีเกลี้ยกล่อมเจ้าฟ้าไทใหญ่ว่าถ้ายอมอยู่ภายใต้การปกครองของอังกฤษจะได้คงสถานะเดิม และจะนิรโทษกรรมให้เจ้าฟ้าลิมบิน หลังจากนั้นได้รุกเข้าโจมตีฝ่ายไทใหญ่ทีละกลุ่ม ในที่สุด ฝ่ายต่อต้านที่อ่อนกำลังลงก็ยอมรับข้อเสนอของอังกฤษ เจ้าฟ้าลิมบินเสด็จออกจากไทใหญ่ไปยังย่างกุ้งเมื่อ 13 มกราคม พ.ศ. 2430 แต่เนื่องจากความวุ่นวายของสถานการณ์ พระองค์จึงถูกส่งไปประทับที่อินเดียที่กัลกัตตา ได้กลับมาอยู่ย่างกุ้งอีกครั้งใน พ.ศ. 2464 จนสิ้นพระชนม์ใน พ.ศ. 2476
# เจ้าซอยานไปง์
เจ้าซอยานไปง์  เป็นเชื้อพระวงศ์ของพม่าในราชวงศ์โก้นบอง เป็นโอรสของเจ้าฟ้าเมกกะยากับตะโยะตานคีนเล (Tayoktan Khin Lay) พระองค์ถูกกักบริเวณในพระราชวังในรัชกาลพระเจ้าธีบอ ก่อนจะเป็นอิสระเมื่ออังกฤษเข้ายึดมัณฑะเลย์ได้

หลังจากนั้นพระองค์ได้ไปรวบรวมกำลังเพื่อต่อต้านอังกฤษ โดยตั้งมั่นที่ตำบลชอง-กวะ (Chaunggwa) ในเขตอังวะร่วมกับเจ้าซอยานไนง์ (Saw Yan Naing) ทำให้พระองค์และเจ้าซอยานไนง์ถูกเรียกรวมกันว่า เจ้าฟ้าชอง-กวะ และได้มารวมกับกลุ่มของเจ้าฟ้ามยีนไซง์เมื่อ 23 พฤษภาคม พ.ศ. 2429 ที่ช่องเขานะเตะ (Natteik) จากนั้นได้โจมตีมัณฑะเลย์ อังวะ อมรปุระ และสะกายในที่สุด ใน พ.ศ. 2430 เจ้าซอยานไนง์ถูกจับตัว ส่วนเจ้าซอยานไปง์หนีไปรัฐฉาน ซ่องสุมกำลังขึ้นใหม่โดยได้รับการสนับสนุนจากนอพะ (Naw Hpa) และนอมอง (Naw Mong) แต่ก็ถูกอังกฤษปราบปรามจนนอพะและนอมองยอมจำนนในเดือนสิงหาคม พ.ศ. 2430

เจ้าซอยานไปง์ได้หนีขึ้นเหนือไปยังดินแดนกะชีน และร่วมมือกับสามะและปอนกัน (Ponkan) ทำให้กำลังของเจ้าซอยานไปง์เข้มแข็งขึ้นใน พ.ศ. 2432 จนอังกฤษต้องส่งกำลังทหารไปปราบอย่างจริงจัง ในที่สุดพระองค์เป็นฝ่ายแพ้ หนีไปแสนหวี ก่อนจะไปตั้งมั่นที่เชอฟาง (Chefang) ในจีน และดำเนินการก่อกวนทหารอังกฤษจนถึง พ.ศ. 2436 ในที่สุดอังกฤษได้ขอร้องให้จีนให้จำกัดการเคลื่อนไหวของพระองค์ พระองค์สิ้นพระชนม์ด้วยโรคชราในจีน
# เอวันส์วิลล์
เอวันส์วิลล์  เป็นเมืองทางตะวันตกเฉียงใต้ของรัฐอินดีแอนา สหรัฐอเมริกา ใหญ่เป็นอันดับ 3 ของรัฐ ในปี ค.ศ. 2020 เมืองมีประชากร 118,414 คน และรวมปริมณฑลมีประชากร 358,676 คน เป็นที่ตั้งเทศมณฑลของเทศมณฑลแวนเดอร์เบิร์ก เมืองตั้งบนฝั่งแม่น้ำโอไฮโอ ก่อตั้งในปี ค.ศ. 1812
# พะโล้
พะโล้ เป็นการปรุงอาหารแบบจีนที่แพร่หลายไปทั่วประเทศจีน และได้แพร่หลายเข้ามาในประเทศไทยด้วย พะโล้ในภาษาไทยเป็นคำยืมจากภาษาจีนฮกเกี้ยนhttp://sealang.net/thai/chinese/modern.htm คำว่า 拍滷 ซึ่งอ่านว่า "พะล่อ" (phah-ló͘) ในภาษาจีนฮกเกี้ยน หรืออ่านว่า "พะโล่ว" (pah4 lou2) ในภาษาจีนแต้จิ๋ว ซึ่งหมายถึงขั้นตอนหนึ่งในการทำเนื้อพะโล้ ซึ่งเป็นการเคี่ยวน้ำตาลทรายแดงให้ละลายในกระทะ ใส่เกลือ ซีอิ๊ว เนื้อสัตว์หรือเครื่องปรุงอื่น ๆ ลงไป เคล้าให้ทั่ว พอสีสวยใส่เครื่องเทศ ใส่น้ำ แล้วเคี่ยวจนสุก ถ้าเป็นเป็ดหรือห่านจะเพิ่มตะไคร้และข่าด้วยเพื่อดับกลิ่นสาบ ลวกด้วยน้ำพะโล้ให้สีสวยแล้วจึงนำลงต้มในน้ำพะโล้ต่อ คำว่าโล่วในภาษาจีนแต้จิ๋วตรงกับหลู่ในภาษาจีนกลางซึ่งหมายถึงน้ำแกงสีเข้ม ใส่เครื่องเทศ เกลือ ซีอิ๊ว ใช้ปรุงเนื้อสัตว์ให้มีสีออกน้ำตาลอมแดงอดุลย์ รัตนมั่นเกษม. พะโล้. ครัว. ปีที่ 19 ฉบับที่ 227. พฤษภาคม 2556. หน้า 83 - 89

พะโล้ในจีนแต่เดิมแบ่งเป็นพะโล้ภาคเหนือและพะโล้ภาคใต้ ส่วนของพะโล้ภาคใต้แบ่งเป็นพะโล้เสฉวน พะโล้กวางตุ้ง พะโล้แต้จิ๋ว พะโล้แคะ ซึ่งในกลุ่มนี้ พะโล้เสฉวนมีชื่อเสียงที่สุดโดยเฉพาะพะโล้ซี่โครงหมู พะโล้ในแต่ละเมืองมีเอกลักษณ์ต่างกันไป เช่น พะโล้ที่เมืองซูโจวรสหวานนำ ของมณฑลซานตงสีออกแดงและเค็มนำ ของเสฉวนหอมและเผ็ด และพะโล้แบบแต้จิ๋วที่เป็นพะโล้แดงและมีกลิ่นหอมสุทัศน์ ศุกลรัตนเมธี. สืบสานตำนานอาหารแต้จิ๋ว. กทม. ตู้กับข้าว. 2556หน้า 27 – 29

สูตรเครื่องเทศหรือเครื่องพะโล้มีได้หลายแบบ เครื่องพะโล้ที่นิยมใช้ได้แก่ อบเชย กานพลู โป๊ยกั้ก เปลือกส้มแมนดารินตากแห้ง เม็ดผักชี ยี่หร่า ใบเฉาก๊วย หล่อฮังก๊วย พริกไทย พริกเสฉวน ชะเอมเทศ ซังยิ้ง ใบเฮียวเฮียะ นอกจากนั้นจะใส่เครื่องปรุงอื่น ได้แก่ หอมแดง กระเทียม รากผักชี ข่า ขิงแห้ง กระวาน เปราะหอม เร่วหอม พะโล้ที่ดีจะปรุงให้ได้ 5 รสโดยใช้เครื่องเทศจีน 5 ชนิด (ผงห้าเครื่องเทศ)   พะโล้ที่ทำโดยคนไทยจะปรับให้ปรุงง่ายขึ้น ใส่เครื่องเทศจีนเพียงไม่กี่อย่าง และใส่ไม่มากนัก โดยมากนิยมใส่โป๊ยกั้กและอบเชย ในแต้จิ๋วนิยมทำห่านพะโล้และเป็ดพะโล้ โดยจะกินกับน้ำจิ้มที่ทำจากต้นกระเทียมสับใสน้ำส้มสายชู น้ำพะโล้ที่เหลือจากการต้มห่านและเป็ดจะนำไปต้มขาหมู เครื่องใน เลือด และเต้าหู้เป็นอย่างสุดท้าย
# รายพระนามจักรพรรดิแห่งราชวงศ์เมารยะ
จักรวรรดิเมารยะ (ป. 322–184 ปีก่อน ค.ศ.) เป็นจักรวรรดิอินเดียโบราณที่สถาปนาโดยพระเจ้าจันทรคุปต์เมารยะเมื่อ 322 ปีก่อน ค.ศ. และดำรงอยู่จนถึง 184 ปีก่อน ค.ศ. จักรวรรดิเมารยะเป็นจักรวรรดิรวมอินเดียแห่งแรก โดยจักรวรรดิในช่วงสูงสุดครอบคลุมพื้นที่อนุทวีปอินเดียส่วนใหญ่ จักรพรรดิเมารยะเป็นประมุขแห่งรัฐและทรงมีอำนาจทั่วจักรวรรดิ

จาณักยะ หัวหน้าอำมาตย์ของพระเจ้าจันทรคุปต์ ให้คำแนะนำพระองค์และมีส่วนในมรดกตกทอดของจักรวรรดิ พระเจ้าพินทุสาร พระราชโอรสในพระเจ้าจันทรคุปต์ ขึ้นครองราชย์ประมาณ 297 ปีก่อน ค.ศ. โดยทำให้จักรวรรดิดำเนินไปอย่างราบรื่น ขณะเดียวกันก็คงรักษาดินแดนของตนไว้ พระเจ้าอโศกมหาราช พระราชโอรสของพระเจ้าพินทุสาร เป็นผู้ปกครององค์ที่ 3 ของจักรวรรดิเมารยะ พระองค์ทิ้งร่องรอยทางประวัติศาสตร์ด้วยการติดตั้งเสาศิลาขนาดใหญ่ที่จารึกพระราชกฤษฎีกาของพระองค์ หลังพระเจ้าอโศกสวรรคต ราชวงศ์ของพระองค์ยังคงครองราชย์ต่อ แต่ตัวจักรวรรดิเริ่มแตกสลาย พระเจ้าพฤหทรถะ จักรพรรดิองค์สุดท้ายของเมารยะ ถูกลอบสังหารโดยเสนาบดี ปุษยมิตรศุงคะ ที่สถาปนาจักรวรรดิศุงคะเมื่อ 185/184 ปีก่อน ค.ศ.

thumb|จักรวรรดิเมารยะในช่วงสูงสุด ป. 250 ปีก่อน ค.ศ.

 พระราชพงศาวลี 

 รายพระนาม 
 จักรพรรดิครองราชย์หมายเหตุพระเจ้าจันทรคุปต์เมารยะ 322–297 ปีก่อน ค.ศ. ผู้สถาปนาจักรวรรดิเมารยะพระเจ้าพินทุสาร100px 297–273 ปีก่อน ค.ศ. เป็นที่รู้จักจากการทูตระหว่างประเทศ และปราบกบฏ Vidarbhaพระเจ้าอโศกมหาราช100px 268–232 ปีก่อน ค.ศ. จักรพรรดิที่ยิ่งใหญ่ที่สุดของราชวงศ์ เจ้าชายกุณาละ พระราชโอรส เกิดพระเนตรบอดและสิ้นพระชนม์ก่อนหน้าพระราชบิดา ทำให้พระราชนัดดาขึ้นครองราชย์ต่อจากพระเจ้าอโศก และเป็นที่รู้จักจากชัยชนะในสงครามกลิงคะพระเจ้าทศรถเมารยะ100px 232–224 ปีก่อน ค.ศ. พระราชนัดดาในพระเจ้าอโศกพระเจ้าสัมประติ224–215 ปีก่อน ค.ศ.พระราชอนุชาในพระเจ้าทศรถพระเจ้าศาลิศุกะ100px215–202 ปีก่อน ค.ศ.พระเจ้าเทววรมัน202–195 ปีก่อน ค.ศ.พระเจ้าศตธันวัน195–187 ปีก่อน ค.ศ. จักรวรรดิเมารยะสูญเสียดินแดนในรัชสมัยพระองค์พระเจ้าพฤหทรถะเมารยะ187–184 ปีก่อน ค.ศ. ถูกลอบสังหารและโค่นล้มโดยเสนาบดี ปุษยมิตรศุงคะ เมื่อ 185 ปีก่อน ค.ศ.
# รีชาจด์
รีชาจด์ เป็นรีมิกซ์อัลบั้มชุดที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 29 ตุลาคม พ.ศ. 2556 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน เพลงในรูปแบบรีมิกซ์ในอัลบั้มนี้เป็นเพลงมาจากสตูดิโออัลบั้มชุดที่ 5 ของวง ลิฟวิงทิงส์ พร้อมกับซิงเกิลแรกของอัลบั้ม อะไลต์แดตเนเวอร์คัมส์ (A Light That Never Comes) ของลิงคินพาร์กร่วมงานกับ สตีฟ อะโอะกิ (Steve Aoki) ที่ออกจำหน่ายในรูปแบบซีดีในวันที่ 11 ตุลาคม และยังรวมเพลงนี้ในรูปแบบรีมิกซ์ไว้ในอัลบั้มนี้อีกด้วย

 ประวัติ 
รีชาจด์ ถูกประกาศอย่างเป็นทางการในหน้าเฟซบุ๊กของลิงคินพาร์ก ในวันที่ 12 กันยายน พ.ศ. 2556 เป็นวันเดียวกันกับวันออกเกมใหม่ของวง LP Recharge ลิงคินพาร์กเผยว่าอัลบั้มที่ประกาศนั้นเป็นอัลบั้มรีมิกซ์ ซึ่งนำมาจากเพลงต่างๆ ในอัลบั้มลิฟวิงทิงส์ ตลอดจนรวมผลงานเพลงใหม่ของเขาร่วมกับสตีฟ อะโอะกิ ในชื่อ อะไลต์แดตเนเวอร์คัมส์ (A Light That Never Comes) (และฉบับรีมิกซ์) โดยมีเพลงรีมิกซ์อยู่ห้าเพลงในอัลบั้มที่ถูกปล่อยออกมาก่อนหน้านี้แล้ว ซึ่งรวมอยู่ในโบนัสแทร็กพรีออร์เดอร์ ของอัลบั้มลิฟวิงทิงส์

ในวันที่ 24 ตุลาคม พ.ศ. 2556 5 วันก่อนออกอัลบั้ม เพลงรีมิกซ์ทั้งหมดในอัลบั้มสามารถฟังได้แล้วในเอ็มทีวี ต่อมาในวันที่ 21 มกราคม พ.ศ. 2556 ลิงคินพาร์กได้ออกอีพีใหม่ชื่อว่า A Light That Never Comes (Remixes) บนอินเทอร์เน็ตhttps://twitter.com/linkinpark/status/425739736511049730

รายชื่อเพลง

ประวัติการจำหน่าย
 ประเทศ วันที่ รูปแบบ ค่ายเพลง สหรัฐอเมริกา  29 ตุลาคม 2013 CD, Digital download Warner Bros. Records
# นกอินทรีฮาร์ปี
นกอินทรีฮาร์ปี  คือสายพันธุ์อินทรีที่อยู่ในเขตร้อนของทวีปอเมริกา นกชนิดนี้เป็นที่รู้จักในฐานะ อินทรีฮาร์ปีอเมริกา เพื่อแยกจากอินทรีปาปัว ซึ่งบางครั้งเป็นที่รู้จักในชื่อ อินทรีฮาร์ปีนิวกินี หรืออินทรีฮาร์ปีปาปัว นกอินทรีฮาร์ปีเป็นนกล่าเหยื่อที่มีขนาดใหญ่และมีพลังมากที่สุดในทวีปอเมริกา และมีขนาดใหญ่ที่สุดท่ามกลางสายพันธุ์อินทรีที่ยังมีอยู่ในโลก โดยปกติแล้วอาศัยอยู่ในป่าฝนเขตร้อนทางตอนใต้ ในระดับที่สูงกว่าชั้นของร่มไม้ (canopy layer) การทำลายที่อยู่อาศัยทางธรรมชาติทำให้เห็นการสูญหายของนกชนิดนี้ในหลาย ๆ ส่วนของขอบเขตที่อยู่เดิมของมัน และเกือบที่จะถูกทำลายจนหมดสิ้นในทวีปอเมริกากลาง ในประเทศบราซิล นกอินทรีฮาร์ปียังเป็นที่รู้จักในฐานะเหยี่ยวหลวง 

ในวัฒนธรรมมนุษย์
thumb|ภาพนกอินทรีฮาร์ปีใน Maya codices จากหนังสือ Animal figures in the Maya codices ใน ค.ศ. 1910 โดยอัลเฟรด ทอสเซอร์ และโกลเวอร์ มอร์ริลล์ แอลเลน
นกอินทรีฮาร์ปีเป็นนกประจำชาติปานามาและปรากฏในตราแผ่นดินปานามา

นกชนิดนี้ปรากฏในหน้าหลังของธนบัตร 2,000 โบลิบาร์เวเนซุเอลา

นกอินทรีฮาร์ปีเป็นแรงบันดาลใจในการออกแบบ Fawkes the Phoenix ในภาพยนตร์ชุดแฮร์รี่ พอตเตอร์และมีการใช้นกอินทรีฮาร์ปีในการแสดงเป็นนกอินทรีฮาร์ปีที่สูญพันธุ์ในรายการMonsters We Metของบีบีซี

สมุดภาพ
# สะพานมังกร (เมืองดานัง)
สะพานมังกร (,) คือสะพานข้ามแม่น้ำห่านแห่งหนึ่งที่เมืองดานัง ประเทศเวียดนาม การก่อสร้างสะพานแห่งนี้เริ่มขึ้นเมื่อวันที่ 19 กรกกฎาคม พ.ศ. 2553 เมื่อนายกรัฐมนตรีเวียดนาม เหงียน เติ๊น สุง และเจ้าหน้าที่รัฐบาลระดับสูงหลายคนเข้าร่วมในพิธีวางศิลาฤกษ์"Vietnam’s longest suspension bridge inaugurated"  vietnamnews.biz

สะพานได้รับการออกแบบโดยที่ปรึกษาวิศวกรรม Ammann & Whitney ที่มีฐานในสหรัฐอเมริกา และกลุ่มหลุยส์ เบอร์เกอร์ (Louis Berger Group) ่ช่วงสะพานหลักเสร็จสมบูรณ์เมื่อวันที่ 26 ตุลาคม พ.ศ. 2555 สะพานมังกรมีความยาว 666 เมตร และความกว้าง 37.5 เมตร มีถนน 6 ช่องจราจร ด้วยราคาเกือบ 1.5 ล้านล้านด่ง (88 ล้านดอลล่าร์สหรัฐ)Da Nang to build new Han River bridge  vietnammarkets.com และเปิดให้บริการสู่ประชาชนเมื่อวันที่ 29 มีนาคม พ.ศ. 2556 ฉลองครบรอบ 38 ปีของอิสรภาพของเมืองดานัง“Dragon Bridge” main span completed  talkvietnam.com สะพานยังถูกออกแบบและสร้างในรูปร่างของมังกรเพื่อที่จะหายใจเป็นเปลวไฟในทุก ๆ คืน ที่เวลา 21:00 น. หรือ เวลา 3 ทุ่มตรง

ดูเพิ่ม
 สะพานโค้งคอนกรีตเสริมเหล็ก
 ภาพสะพานมังกร เมืองดานัง
# นกอินทรีปาปัว
นกอินทรีปาปัว  หรือที่รู้จักในชื่ออินทรีฮาร์ปีปาปัว อินทรีนิวกินี และอินทรีกาปุล มีความยาว 75-90 เซนติเมตร ความยาวปีก 157 เมตร น้ำหนัก 1600-2400 กรัม เป็นนกล่าเหยื่อชนิดหนึ่ง มีขนสีน้ำตาลเทาและหงอนสั้น ปีกสามแถบ จะงอยปากที่ทรงพลัง ม่านตาใหญ่ หางกลมยาวและส่วนท้องสีขาว นกชนิดนี้มีขาไร้ขนที่ยาวและมีพลังด้วยกรงเล็บที่แหลมคม ลักษณะของเพศผู้และเมียใกล้เคียงกัน โดยตัวเมียใหญ่กว่าตัวผู้เล็กน้อย มันเป็นสมาชิกของสัตว์ที่มีวงศ์เดียวคือ Harpyopsis

นกอินทรีปาปัวเป็นสิ่งมีชีวิตเฉพาะถิ่นในป่าฝนเขตร้อนที่ไม่ถูกรบกวนของเกาะนิวกินี ซึ่งนกชนิดนี้กลายเป็นนักล่าหลักของเกาะ อาคารของมันประกอบด้วยสัตว์มีกระเป๋าหน้าท้อง เช่น คอมมอนบรัชเทลพอสซั่ม หรือคาพูลในภาษาท้องถิ่น ซึ่งกลายเป็นอีกชื่อหนึ่งของมัน อย่างไรก็ตามมันก็เป็นอาหารของสัตว์เลี้ยงลูกด้วยนมอื่น ๆ นก และงู

นกอินทรีปาปัวเป็นหนึ่งในสี่ของกลุ่มนกอินทรีขนาดใหญ่ที่สุด สายพันธุ์อื่น ๆ ได้แก่ นกอินทรีเครสทิดในทวีปอเมริกา นกอินทรีฮาร์ปีในทวีปอเมริกาใต้ นกอินทรีฟิลิปปินในประเทศฟิลิปปินส์ นกอินทรีปาปัวคือนกภูเขาโดยพื้นฐานซึ่งทำรังอยู่บนต้นไม้ป่าสูง แต่อาจจะถูกพบในระดับน้ำทะเลในบางพื้นที่ซึ่งป่ายังคงไม่ถูกรบกวน

เนื่องจากการสูญเสียพื้นที่ป่าอย่างต่อเนื่อง จำนวนประชากรที่เล็กน้อย และการล่าเพื่อเอาขนของมันซึ่งใช้ในโอกาสงานพิธี นกอินทรีปาปัวจึงถูกจัดให้เป็นสัตว์เกือบอยู่ในข่ายใกล้การสูญพันธุ์ในบัญชีแดงของสหภาพเพื่อการอนุรักษ์ธรรมชาติของสายพันธุ์ที่ถูกคุกคาม และถูกขึ้นบัญชีบนภาคผนวกที่ 2 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
# น้ำดอกไม้เทศ
น้ำดอกไม้เทศ  เป็นน้ำที่มีน้ำมันดอกยี่สุ่นหรือกุหลาบมอญละลายอยู่แบบอิ่มตัว น้ำมันดอกยี่สุ่นจะได้จากการนำกลีบดอกยี่สุ่นมาโรยบนไข ให้ไขดูดกลิ่นจนอิ่มตัว แล้วจึงสกัดน้ำมันออกจากไข ในสมัยก่อนจะนำเข้ามาจากอิหร่านหรือซีเรีย ใช้เป็นยาแก้อ่อนเพลีย แก้พิษไข้ ใช้เป็นน้ำกระสายยา ใช้แต่งรสอาหาร และใช้ตามความเชื่อทางศาสนาในยุโรปและเอเชีย น้ำเชื่อมกุหลาบ (rose syrup) จะทำจากน้ำดอกไม้เทศเติมน้ำตาลลงไป
# ชิม ซอ-ย็อน
ชิม ซอ-ย็อน (; 15 เมษายน ค.ศ. 1989 –) เป็นนักกีฬาฟุตบอลหญิงชาวเกาหลีใต้ ซึ่งทำหน้าที่ทั้งในตำแหน่งกองกลางและกองหลัง ปัจจุบันเธออยู่สังกัดสโมสรฟุตบอลหญิงโกยังแดคโยในการแข่งขันดับเบิลยูเค-ลีก นอกจากนี้ เธอเป็นที่รู้จักในฐานะนักฟุตบอลหญิงที่ออลจัง (หน้าตาดี)'얼짱 축구선수' 심서연 - JTBC 뉴스 - 중앙일보

 การศึกษา 
 ค.ศ. 2008 - สำเร็จการศึกษาจากโรงเรียนมัธยมจังโฮวอน เขตอีช็อน จังหวัดคย็องกี
 ค.ศ. 2010 - สำเร็จการศึกษาจากสถาบันเทคโนโลยียอจู

 เกียรติประวัติ 

 ทำหน้าที่ร่วมกับทีมชาติ 
 ค.ศ. 2008 - ฟุตบอลหญิงเอเชียนคัพ심서연 몸매 헐 - 봄날은간다 - Tistory
 ค.ศ. 2010 - ฟุตบอลหญิงชิงแชมป์เอเชียตะวันออก
 ค.ศ. 2010 - เอเชียนเกมส์ครั้งที่ 16 ณ นครกว่างโจว
 ค.ศ. 2010 - พีซควีนคัพ
 ค.ศ. 2011 - ไซปรัสคัพ
 ค.ศ. 2013 - ฟุตบอลหญิงชิงแชมป์เอเชียตะวันออก

 รางวัลที่ได้รับ 
 ค.ศ. 2010 - เหรียญเงิน ฟุตบอลหญิงในเอเชียนเกมส์ครั้งที่ 16 ณ นครกว่างโจว
 ค.ศ. 2010 - แชมป์ พีซควีนคัพ
 ค.ศ. 2012 - ซ็อนซูซังยอดเยี่ยม จากสมาคมฟุตบอลเกาหลี
# เกมล่าชีวิต (ชุดนวนิยาย)
เกมล่าชีวิต เป็นนวนิยายไซไฟ เสียดสีสังคม เขียนโดย ซูซาน คอลลินส์ มีทั้งหมด 3 ภาคได้แก่ เกมล่าชีวิต, ปีกแห่งไฟ และ ม็อกกิ้งเจย์ โดยเนื้อเรื่องจะเกี่ยวข้องกับประเทศพาเน็มที่ถูกปกครองโดยแคปิตอล ซึ่งคอยกดขี่ 12 เขตปกครองด้วยการจัดเกมล่าชีวิตขึ้น เพื่อให้บรรณาการของแต่ละเขตฆ่ากันจนกว่าจะได้ผู้ชนะ โดยมีตัวละครนำคือ แคตนิส เอฟเวอร์ดีนและพีต้า เมลลาร์ค สองบรรณาการที่จะทำให้พาเน็มเปลี่ยนไปตลอดกาล นวนิยายชุดเกมล่าชีวิตได้รับความนิยมและขายไปได้มากกว่า 50 ล้านเล่ม "The Hunger Games reaches 50 million mark" (24 July 2012) และมีการนำไปดัดแปลงเป็นภาพยนตร์โดยค่ายไลออนส์เกท มีทั้งหมด 4 ภาค โดยภาคม็อกกิ้งเจย์จะถูกแบ่งออกเป็น 2 ตอน 

ภาคต้น ลำนำแห่งนกร้องเพลงและอสรพิษ ถูกดัดแปลงเป็นภาพยนตร์ เดอะ ฮังเกอร์เกมส์ ปฐมบทเกมล่าเกม 

 ตัวละครหลัก 
 แคตนิส เอฟเวอร์ตีน - เด็กสาวจากเขต 12 ที่ถูกคัดเลือกเข้ามาเป็นบรรณาการของเขต ในเกมล่าชีวิตครั้งที่ 74 คู่กับพีต้า เมลลาร์ค เธอมีชีวิตอยู่อย่างยากจนและเป็นเสาหลักของบ้าน เธออาสาแทนน้องสาวที่ถูกจับฉลากให้เข้าแข่งเกมล่าชีวิต ภายหลังเธอได้กลายเป็นม็อกกิ้งเจย์ซึ่งเป็นความหวังของผู้ที่ต้องการล้มล้างแคปิตอล
 พีต้า เมลลาร์ค - เด็กหนุ่มจากเขต 12 ที่ถูกคัดเลือกเข้ามาเป็นบรรณาการของเขต ในเกมล่าชีวิตครั้งที่ 74 คู่กับแคตนิส เอฟเวอร์ดีน เป็นลูกชายของช่างทำขนยมปัง ครั้งนึงเขาเคยช่วยชีวิตแคตนิสไว้ ทำให้แคตนิสอยากจะตอบแทน
 เกล ฮอว์ธอร์น - เพื่อนสนิทของแคตนิส พวกเขามักออกล่าสัตว์ด้วยกันบ่อยๆ มีความสามารถเรื่องการสร้างกับดัก เกลหลงรักแคตนิสมาตลอด
 เฮย์มิช อาเบอร์นาธี - อดีตผู้พิชิตจากเกมล่าชีวิตครั้งที่ 50 ติดแอลกอฮอล์เป็นอย่างมาก เขาทำหน้าที่ดูแลบรรณาการจากเขต 12
 เอฟฟี่ ทรินเกต - หญิงสาวจากแคปิตอลที่ทำหน้าที่ดูแลทีมของแคตนิสและพีต้าเพื่อให้เขต 12ได้มีผู้พิชิตต่อจากเฮย์มิช
 ประธานาธิบดีสโนว์ - ประธานาธิบดีของแคปิตอล มีนิสัยและจิตใจที่โหดเหี้ยมอัมหิต เขาลอบสังหารคู่แข่งเพื่อให้ได้เป็นประธานาธิบดี และพร้อมที่กำจัดทุกคนที่ต่อต้าน
 ประธานาธิบดีคอยน์ - ประธานาธิบดีจากเขต 13 ที่ถูกเชื่อว่าโดนทำลายล้างไปหมดแล้ว แต่แท้จริงยังคงซ่อนตัวเพื่อล้มล้างแคปิตอล คอยน์ศรัทธาในระบบทหารและเผด็จการ เธอต้องการให้ตัวเองได้ขึ้นเป็นผู้นำ
 พริมโรส เอฟเวอร์ดีน - น้องสาวของแคตนิสที่ตอนแรกถูกจับฉลากให้เข้าแข่งเกมล่าชีวิตครั้งที่ 74 แต่แคตนิสอาสาแทนเนื่องจากกลัวว่าน้องสาวจะถูกฆ่าในเกม
 ฟินนิค โอแดร์ - ผู้พิชิตจากเขต 4 ที่มีหน้าตาหล่อเหลา และถูกลือว่าเจ้าชู้เป็นอย่างมาก เขาเข้าร่วมการแข่งขันเกมล่าชีวิตครั้งที่ 75 อีกครั้งด้วยกฎพิเศษที่ให้ผู้พิชิตมาแข่งกันเอง
 โจแฮนนา เมสัน - ผู้พิชิตจากเขต 7 มีนิสัยอารมณ์ร้อน และถูกดึงเข้ามาแข่งในเกมล่าชีวิตครั้งที่ 75

 เกมล่าชีวิต 

แคทนิส ตัวแทนสาวแห่งเขต 12 และพีต้า เมลลาร์ก เด็กหนุ่มอีกคนจากเขตเดียวกัน ได้เดินทางไปร่วมแข่งขัน เดอะ ฮังกรี้ เกม เกมล่าชีวิตที่ให้ผู้ร่วมแข่งขัน ต่อสู้กัน จนเหลือผู้รอดชีวิตเพียงหนึ่งเดียว ทั้งสองมีผู้ช่วยคือ เอฟฟี่, เฮย์มิตช์ และเซนน่า

 ปีกแห่งไฟ 

 ม็อกกิ้งเจย์ 

 ลำนำแห่งนกร้องเพลงและอสรพิษ 

 ซันไรส์ออนเดอะรีปปิง